 सेना ते सुरक्षाबलें गी थ्होए खास अधिकार, जेह्‌दे च ओह् कुसै गी बी गोली मारी सकदे न, गिरफ्तार करी सकदे न जां परेशान करी सकदे न, सारी समस्याएं दी जड़ ऐ।  ते इस्सै कारण कन्नै बर्दीधारियें गी एह् हक्क थ्होई गेआ ऐ ओह् सुरक्षा कारणें जां फ्ही आतंकवाद निरोधी ऑपरेशनें दा ब्हाना करियै किश बी करी सकदे न।  एह् बी दुखद गल्ल ऐ जे पीएसए दे तैह्‌त दी गिरफ्तारियां उसलै तक्कर होई जिसलै उमर अब्दुल्ला मुक्खमंत्री नेईं बने हे ते एह् कोई मती पुरानी गल्ल नेईं ऐ जे उनें वादा कीता हा जे सत्ता च औंदे गै ओह् उनेंगी रेहा करोआङन।  मुक्खमंत्री ना छड़ा अपना वादा भूली गे न।  स्हेई च उंदी सरकार ते जनेह् पीएलए दे तैह्‌त मते शा मते लोक गी गिरफ्तार करोआने दे रस्ते उप्पर निकली पेई ऐ।  टुथ एंड रिकंसाइलेशन आयोग गी स्थापत करने दा अपना राग उमर बी तोते दे आंगर रटे दे न।  इक सशक्त माह्‌नू दे आंगर केन्द्र उप्पर मानवाधिकार हनन मामलें गी रोकने दा दबाऽ बनाने दी बजह् ओह् इसी शुद्ध रूपै थमां भारत ते पाकिस्तान दा मामला करार देइयै अपने हत्थ खीच्चा रदा ऐ।  एह् सच्चाई थमां मता दूर ऐ।  भारत जां फ्ही जम्मू कश्मीर गी राज्य चं काबल संस्थानें गी स्थापत करने कन्नै कोई नेईं रोकी सकदा ऐ ते इयै संस्थान पुलस बलें ते सुरक्षाबलें च जोआबदेही आन्नी सकदे न।  जम्मू कश्मीर दे कोल अपने राज्य दे मामलें थमां निबड़ने दा पूरा अधिकार ऐ।  अंदरूनी सुरक्षा बलें थमां निबड़ने लेई फ्ही ओह् भले गै सेना गै कीह् नेईं होए भारत गी पाकिस्तान थमां आज्ञा लैने दी लोड़ नेईं ऐ।  मेद ऐ जे उमर अब्दुल्ला ना छड़े अपने भाशन च सुधार करङन अपितु केन्द्र थमां बी राज्य च इक निष्पक्ख ते जिम्मेदार संस्थान, जेह्‌ड़ी कारवाई करने दे जोग होए, स्थापत करने दी गल्ल करङन। 